《书叹》
宋代·黄宏

文章关气运，要与理乱符。
谁知周赧末，犹胜秦皇初。
向来五星聚，奎躔遂华敷。
南北起周召，东西拟欧苏。
岂惟一时盛，万世垂楷模。
我虽季世产，闻道端不诬。
岂有苍精剑，铸自烧叶炉。
岂有轩辕鼎，散入蛮娘沽。
久幽世或有，速售理则无。
夕阳淡茅坞，荒烟正模糊。

作者简介：黄宏，字子约，号己斋，黄岩（今属浙江）人。超然从子。博学善词赋。元初，有以史才荐者，不就。落魄江湖几三十年。有《谷城集》，已佚。事见《大明一统志》卷四七、《宋季忠义录》卷一三《黄超然传》。今录诗五首。